Etter det siste nasjonale mesterskapet sank aktiviteten i Ecker Hill, særlig på grunn av at bakken var blitt for liten og hadde foreldet bakkeprofil. Det siste rennet i bakken ble holdt rundt 1960. I 1986 ble Ecker Hill tatt med på National Register of Historic Places, USAs offisielle liste over bevaringsverdige steder. Det er i dag (2010) lite igjen av bakken, men ei minnetavle er satt opp på sletta i bakken.